**Lisa 4**. Andmepäringu kirjeldus

**Kvalitatiivuuring: intervjuud töötute ja tööandjate esindajatega**

Päringu allikas: Töötukassa andmekogu

**Planeeritud intervjuude arv ja sellele vastav andmepäringu maht**

|  |  |  |
| --- | --- | --- |
| Uuritav sihtrühm | Intervjuude arv | Töötukassa andmekogust küsitav kontaktandmete arv |
| Töötud, kes on tööampse teinud | 15 | Esmane päring: 75 (5 kontakti iga intervjuu kohta)  (Vajadusel) korduspäring[[1]](#footnote-1): 5 kontakti ühe intervjuu kohta (nt kui puudu jääb 3 intervjuud, tehakse päring 15 töötu kontakti saamiseks)  Hindame, et maksimaalne päring maht jääb 150 töötu kontakti juurde. |
| Töötud, kes ei ole tööampse teinud määratud perioodil | 8 | Esmane päring: 40 (5 kontakti iga intervjuu kohta)  (Vajadusel) korduspäring: 5 kontakti ühe intervjuu kohta (nt kui puudu jääb 3 intervjuud, tehakse päring 15 töötu kontakti saamiseks)  Hindame, et maksimaalne päring maht jääb 80 töötu kontakti juurde. |
| Tööandjad, kelle juures registreeritud töötud on tööampse teinud | 10 | 50 (5 kontakti iga intervjuu kohta) |
| Tööandjad, kelle juures viimase aasta jooksul ei ole registreeritud töötud tööampse teinud (kuid kelle juures on enne 2023. aastat tööampse tehtud) | 5 | 25 (5 kontakti iga intervjuu kohta) |

**Päringu sisu: töötute intervjuud**

|  |  |  |
| --- | --- | --- |
|  | Töötud, kes on tööampse teinud | Töötud, kes ei ole tööampse teinud määratud perioodil |
| Ajaperiood | 01.2023 – 02.2024 | |
| Valikukriteerium | Juhusliku valiku alusel määratud perioodil vähemalt 1 korra tööampse teinud töötud | Juhusliku valiku alusel määratud perioodil tööampse mitte teinud töötud |
| Päringu maht | 75 isiku kontaktandmed + (vajadusel) korduspäring. Maksimaalselt 150 töötu kontakti. | 40 isiku kontaktandmed + (vajadusel) korduspäring. Maksimaalselt 80 töötu kontakti. |
| Päringus sisalduvad tunnused | * Ees- ja perekonnanimi * Telefon * E-post * On teinud tööampse sama tööandja juures, kus enne töötuna arvel olekut töötati (jah/ei) (vähemalt 20 kontakti jaoks peab see tingimus olema täidetud, st tunnuse väärtus „jah“) * On teinud tööampse, aga pole töötukassa andmetel selle eest tasu saanud (jah/ei) (vähemalt 20 kontakti jaoks peab see tingimus olema täidetud, st tunnuse väärtus „jah“) * On juht- või kontrollorgani liige (jah/ei) (vähemalt 5 kontakti jaoks peab see tingimus olema täidetud, st tunnuse väärtus „jah“) | * Ees- ja perekonnanimi * Telefon * E-post |
| Muud tingimused | Töötukassa jälgib, et mõlemas valimis on erineva taustaga inimesi, sh soo, vanuse, põhilise suhtluskeele, elukoha maakonna lõikes. Vastavate tunnuste esindatust jälgib Töötukassa päringu väljavõtet tehes, et tagada valimi mitmekülgsus, kuid nimetatud tunnuste esinemise kohta uuringu läbiviijale andmeid ei väljastata, et vähendada väljastatavate andmete mahtu. | |

**Päringu sisu: tööandjate intervjuud**

|  |  |  |
| --- | --- | --- |
|  | Tööandjad, kelle juures registreeritud töötud on tööampse teinud | Tööandjad, kelle juures ei ole töötud tööampse teinud viimase aasta jooksul, kuid kelle juures on tööampse tehtud enne 2023. aastat. |
| Ajaperiood | 01.2023 – 02.2024 | |
| Päringu maht | 50 ettevõtte kontaktandmed | 25 ettevõtte kontaktandmed |
| Valikukriteerium | * 20 ettevõtte nime on nimetatud perioodil kõige enam tööampse pakkunud tööandjad * Ülejäänud 30 ettevõtte kontakti on juhusliku valiku alusel ülejäänud tööampse pakkunud tööandjate seast | Juhusliku valiku alusel tööandjad, kes nimetatud perioodil ei ole tööampse pakkunud ühtegi korda, kuid on seda teinud enne 01.01.2023. |
| Päringus sisalduvad tunnused | * Ettevõtte nimi * Telefon * E-post | * Ettevõtte nimi * Telefon * E-post |
| Muud tingimused | Töötukassa jälgib, et mõlemas valimis on esindatud ettevõtteid erinevatest majandussektoritest. | |

**Registriandmete päring**

**Päring 1: registreeritud töötute päring**

* 1. **Töötukassa andmekogu**

Ajaperiood: 01.09.2020-31.12.2023

Valikukriteerium: Ülal toodud ajaperioodil töötukassas registreeritud töötud (registreerimise alguse aja järgi). Selgitus: arvestame kõiki töötuid, kes vastaval ajavahemikul on vähemalt ühe päeva töötuna arvel olnud

Agregeerituse tase: indiviidi tasemel

**Tunnused:**

* Isikukood (tunnus eemaldatakse hiljem Statistikaameti poolt ja asendatakse pseudonümiseeritud ID-ga)
* Registreeritud töötuse algus- ja lõpu kuupäevad (kõik määratud ajavahemikku jäävad töötuse episoodid)
* Töötuna arveloleku lõpetamise põhjus
* Sugu
* Sünniaasta
* Kõrgeim omandatud haridustase
* Peamine suhtluskeel: eesti keel, muu keel
* Tegelik elukoht (kohaliku omavalituse tasemel)
* Isikul on tervisest tulenev takistus töötamiseks (eristades puuduv töövõime/osaline töövõime)
* Töötutoetuse väljamakse kuupäevad ja summad
* Riskirühma kuulumine (eristades riskirühma kategooriaid):
  + 16-24-aastane (noor)
  + 55-aastane kuni vanaduspensioniealine (vanemaealine)
  + tervisest tuleneva takistusega– töötu, kellele on määratud puue puuetega inimeste sotsiaaltoetuste seaduse tähenduses või ta on tunnistatud püsivalt töövõimetuks riikliku pensionikindlustuse seaduse alusel, sealhulgas juhul, kui talle riiklike elatusrahade seaduse alusel määratud invaliidsusgrupp on loetud vastavaks püsivale töövõimetusele või tal on tuvastatud osaline või puuduv töövõime töövõimetoetuse seaduse alusel.
  + pikaajaline töötu - töötu, kes eelnenud 12-kuulisel perioodil ei ole olnud hõivatud Tööturumeetmete seaduse § 18 lõikes 3 nimetatud tööga või tööga võrdsustatud tegevusega. 16–24-aastane noor on pikaajaline töötu, kui ta ei ole eelnenud 6-kuulisel perioodil olnud hõivatud sama seaduse § 18 lõikes 3 nimetatud tööga või tööga võrdsustatud tegevusega.
  + vanglast vabanenud – töötu, kes on kes on arvelevõtmisele eelnenud 12 kuu jooksul vanglast vabanenud
  + hooldaja – töötu, kes on enne töötuna arvelevõtmist hooldanud puudega isikut, kellele valla- või linnavalitsus on maksnud hooldamise eest toetust ja kes ei ole olnud hõivatud tööga või tööga võrdsustatud tegevusega töötuna arvelevõtmisele eelnenud 12 kuu jooksul.
  + eesti keele mitteoskaja - töötu, kellel eesti keele oskus puudub või on nõrgal tasemel ja kelle töölerakendamine on selle tõttu takistatud.
  + muu takistusega – töötu, kes on muude eriliste takistustega.
* Palgatoetuse teenusel osalemise algus- ja lõpukuupäev
* Tööampsu algus- ja lõpukuupäev
* Tööampsu tööandja registrikood (kui on) ja nimetus (tunnused eemaldatakse Statistikaameti poolt ja asendatakse pseudonümiseeritud koodiga)
* Tööampsu tööandja EMTAK tegevusala
* Tööampsust saadud bruto sissetulek (kui on märgitud)
* Juhtimis- ja kontrollorgani liige (jah/ei)
* Juhtumis- ja kontrollorgani liikme staatuse kehtivuse algus- ja lõpukuupäev
* Töötuskindlustushüvitise väljamakse kuupäevad ja summad
* Töötuskindlustushüvitise määratud periood (kas 180, 210, 270, 300 või 360 päevaks)
* Koondamishüvitise väljamakse kuupäevad ja summad
* Maksejõuetushüvitise väljamakse kuupäevad ja summad
* Töövõimetoetuse väljamakse kuupäevad ja summad
  1. **Statistikaameti andmestik (Statistikaametis olevad andmed)**

Ajaperiood: 1.01.2020-31.12.2023 (*selgituseks: Statistikaameti lisatav päring on varasema algusajaga, et oleks võimalik tuvastada töötamist ja sissetulekuid enne töötuse perioodi ja tööampsude tegemist*)

Valikukriteerium: Andmestik 1 valimiisikud

Agregeerituse tase: indiviidi tasemel

Tunnused tuginedes maksukohustuslaste registrile (Maksu- ja Tolliamet):

* Isikukood (tunnus eemaldatakse hiljem Statistikaameti poolt ja asendatakse pseudonümiseeritud ID-ga)
* Isiku sissetuleku kogusumma kuus, eristades:
  + Brutoväljamakse
  + Deklareeritud tulumaksu summa
  + Deklareeritud töötuskindlustuse summa
  + Kogumispensioni summa
  + Sotsiaalmaksu summa
  + Väljamakse liik, sh eristades:
    - Tööleping (väljamakse liigid 10, 11, 12, 15, 16[[2]](#footnote-2))
    - Võlaõiguslik leping (väljamakse liigid 17,18,19,20)
    - Juhtimis-kontrollorgani liige (väljamakse liigid 21,22,23)
    - Igasugune muu toetustest/hüvitistest saadud tulu kuus (väljamakse liigid 14; 24; 32; 33; 34; 35; pensionid ja kindlustushüvitised 40-49; vanemahüvitis 53);
    - Muu tulu, mis ei liigitu eelnimetatud liikide alla (50-59, v.a. 53)
  + Kuu
  + Aasta
  + Aastate 2021-2022 eest deklareeritud ettevõtlustulu FIEna

Tunnused tuginedes töötamise registrile:

* Isikukood (tunnus eemaldatakse hiljem Statistikaameti poolt ja asendatakse pseudonümiseeritud ID-ga)
* Töösuhte algus- ja lõpukuupäev
* Tööandja põhitegevusala (EMTAK koodi alusel)
* Tööandja pseudonümiseeritud kood (pseudonümiseerimise aluseks registrikood)
* Viimane ametinimetus (ISCO-08);
* Töösuhte liik
  + Tööleping
  + Avalik teenistus
  + Võlaõiguslik leping (käsundusleping + töövõtuleping)
  + Juhtimis-, kontrollorgani liige
  + Muu
* Töökoormus

**Päring 2: VÕS lepinguga töötajate päring (võrdlusrühm)**

* 1. **Statistikaameti andmestik (Statistikaametis olevad andmed)**

Ajaperiood: 1.09.2020-31.12.2023

Valikukriteerium: määratud ajaperioodil alustatud VÕS töösuhted (töösuhte liik = võlaõiguslik leping)

Tunnused tuginedes töötamise registrile:

* Isikukood (tunnus eemaldatakse hiljem Statistikaameti poolt ja asendatakse pseudonümiseeritud ID-ga. ID peab kattuma registreeritud töötute päringuga, et oleks võimalik eemaldada nt tööampsude tegijad võrreldes registreeritud töötute andmebaasiga)
* Juhtimis- või kontrollorgani liige (töötamise liigi kood = 601)
* Juhtimis- või kontrollorgani liikme staatuse (vastava töötamise liigi) algus- ja lõpukuupäev
* Sõlmitud VÕS ning juhtimis- ja kontrollorgani liikme lepingute kohta:
  + Lepingu liik
  + Töösuhte algus- ja lõpukuupäev
  + Tööandja põhitegevusala (EMTAK koodi alusel)
  + Ametinimetus (ISCO-08) (kui on märgitud)
  + Tööandja pseudonümiseeritud kood
  + Töökoormus (kui on märgitud)

Tunnused tuginedes maksukohustuslaste registrile (Maksu- ja Tolliamet):

* Pseudonüümiseeritud ID
* Isiku sissetuleku kogusumma kuus, eristades:
  + Võlaõiguslik leping (17,18,19,20)

Taustatunnused tuginedes Statistikaameti andmestikele:

* Sünniaasta
* Sugu
* Kõrgeim omandatud haridustase
* Töövõime ulatus
* Elukoha omavalitsus seisuga 1.1.2023

1. Korduspäring selgitus: korduspäring tehakse üksnes juhul kui esmasest päringust väljastatud kontaktide põhjal ei ole võimalik uuringus ette nähtud intervjuude arvu täita (nt kontaktandmed ei kehti, inimesed ei soovi uuringus osaleda). Korduspäring tehakse samal põhimõttel ja samade tunnuste alusel, mis esialgne päring (5 kontakti ühe intervjuu kohta). Näide: kui kõigi esialgses päringus väljastatud inimestega ühendust võtmise järel jääb puudu 3 intervjuud, esitatakse Töötukassale uus kontaktandmete päring 15 töötu kontakti saamiseks, et kutsuda nad uuringus osalema. [↑](#footnote-ref-1)
2. Väljamakse liigid: TSD lisa 1 täitmise juhend alates 1.07.2021 [↑](#footnote-ref-2)